Olof Lagercrantz

**Olof Lagercrantz** (1911–2002) var en svensk forfatter, kritiker, litteraturviter  og avismann. Sammen med William Heinesen delte han Nordisk råds litteraturpris i 1965. Lagercrantz fikk prisen for boka *Från helvetet till paradiset*.

## Liv og virke
### Bakgrunn
Olof Lagercrantz var sønn av bankdirektør Carl Lagercrantz og grevinne Agnes Hamilton. Hun medstammet i direkte nedstigende ledd fra lyrikeren Erik Gustaf Geijer og han var datter til Hugo Hamilton.

Olof Lagercrantz  vokste opp i Falköping i Västra Götalands län.  Den tid han tilbragte i Falköping ble formørket av morens depresjonssykdom og senere også av en søsters selvmord. Olof Lagercrantz var bror til Ebba Lönnroth, forfatteren Lis Asklund og professor i medisin Rutger Lagercrantz , og halvbror til Arvid Lagercrantz.

Han var far til skuespilleren Marika Lagercrantz og forfatteren David Lagercrantz, morbror til litteraturviteren Lars Lönnroth og riksdagspolitikeren Johan Lönnroth.

### Forfatter
Han debuterte i 1935 med diktsamlingen *Den döda fågeln*. I perioden 1940&ndash;51 var han kulturjournalist i Svenska Dagbladet. Mellom 1951 og 1960 kultursjef i Dagens Nyheter. Fra 1960 til 1975 var han sjefredaktør i samme avis.

Lagercrantz var en meget innflytelsesrik kritiker og spaltist i sin samtids Sverige. Han skrev forfatterbiografier over flere av Sveriges største forfattere, flere disse er blitt stående som viktige verker i litteraturvitenskapen. Dette gjelder særlig Strindberg-biografien  *August Strindberg* (1979) og portrettet av Lagercrantz venn Gunnar Ekelöf *Jag bor i en annan värld men du bor ju i samma* (1994). I 1965 mottok han Nordisk råds litteraturpris for sitt verk om Dante, *Från helvetet till paradiset*.

På 60- og 70-tallet uttrykte Lagercrantz et stadig sterkere politisk engasjement, og ble en toneangivende talsmann for den svenske kulturradikalismen. Han ble omdiskutert, særlig etter hans sterkt rosende reportasjer fra Sovjetunionen og Mao Zedongs Kina, samt hans delvis politisk betonede angrep på svenske ikoner som Ingmar Bergman, Astrid Lindgren og Evert Taube.
I Sverige fant mange dessuten kombinasjonen av hans høyborgerlige og adelige bakgrunn med hans venstreradikale synspunkter provoserende.

## Bibliografi
### Skjønnlitteratur og artikler
* *Den döda fågeln* &ndash; diktsamling (1935)
* *Den enda sommaren* &ndash; diktsamling (1937)
* *Trudi* &ndash; roman (1939)
* *Möten med bibeln* &ndash; (1941)
* *Dikter från mossen* &ndash; diktsamling (1943)
* *Om kärlek* &ndash; (1946)
* *Fågelropet ur dimman* &ndash; essays (1947)
* *Dagbok* &ndash; prosatekst (1954)
* *Dikter och dagbok* &ndash; dikt og prosatekster (1955)
* *Ensamheter i öst och väst* &ndash; reiseskildringer (1961)
* *Linjer* &ndash; diktsamling (1962)
* *Dikter 1935-1962* &ndash; diktsamling (1964)
* *Opinionslägen* &ndash; (1968)
* *Tröst för min älskling* &ndash; (1971)
* *Enhörningen* &ndash; prosatekster (1977)
* *Min första krets* &ndash; selvbiografisk prosa (1982) / Norsk oversettelse: *Min første krets* (1983)
* *Om konsten att läsa och skriva* &ndash; essays (1985) / Norsk oversettelse: *Om kunsten å lese og skrive* (1988)
* *Ett år på sextiotalet* &ndash; selvbiografisk prosa (1990) / Norsk oversettelse. *Et år på sekstitallet* (1991)
* *En blödande ros* &ndash; dikt i utvalg (1991)
* *Mina egna ord* &ndash; avisartikler i utvalg (1994)
* *Vårt sekel är reserverat åt lögnen* &ndash; artikler 1934-1993 (2007)

### Litteraturvitenskapelige arbeider
* *Jungfrun och demonerna* &ndash; om Erik Axel Karlfeldt (1938)
* *Studieplan i svensk lyrik* &ndash; (1950)
* *[[Agnes von Krusenstjerna]]* &ndash; (1951, revidert utgave 1980)
* *[[Stig Dagerman]]* &ndash; (1958)
* *Svenska lyriker* &ndash; (1961)
* *Från helvetet till paradiset* &ndash; om Dante (1964) / Norsk oversettelse: *Fra Helvetet til Paradiset* (1965)
* *Den pågående skapelsen* &ndash; om Nelly Sachs (1966)
* *Att finnas till* &ndash; om James Joyce) (1970)
* *Tretton lyriker och Fågeltruppen* &ndash; (1973)
* *Från Aeneas till Ahlin* &ndash; (1978)
* *August Strindberg* &ndash; (1979) / Norsk oversettelse av Niels Magnus Bugge: *August Strindberg* (1980)
* *Eftertankar om Strindberg* &ndash; (1980)
* *Färd med mörkrets hjärta* &ndash; om Joseph Conrad (1987) / Norsk oversettelse: *Reise med Mørkets Hjerte* (1991)
* *Att läsa [[Proust]]* &ndash; (1992) / Norsk oversettelse: *Å lese Proust* (1993)
* *Jag bor i en annan värld, men du bor ju i samma* &ndash; om Gunnar Ekelöf (1994)
* *Dikten om livet på den andra sidan* &ndash; om Emanuel Swedenborg (1996) / Norsk oversettelse: *Livet på den andre siden* (2000)

## Priser
* Bellmanprisen 1957
* Nordisk råds litteraturpris 1965, for *Från helvetet till paradiset*
* Aniara-prisen 1986
* Karlfeldt-prisen 1988
* Pilotprisen 1989
* Eeva Joenpelto-prisen 
* Lotten von Kræmers pris 1995
* Hedersborger av Falköping 2001

## Referanser

 
## Eksterne lenker
* Olof Lagercrantz
* Olof Lagercrantz, artikkel/bokomtale i Expressen